



Núm. d’expedient 2243/2021 -4693   
Departament ENSENYAMENT

CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA PER A L’ATORGAMENT DE SUBVENCIONS PER A PROJECTES I ACTIVITATS EN L’ÀMBIT D’EDUCACIÓ 2021


1. Bases reguladores per a la concessió de subvencions de projectes i activitats en l’àmbit d’educació

[bookmark: _Hlk40602932]Les bases reguladores per a l’atorgament de subvencions en règim de concurrència competitiva per a projectes i activitats en l’àmbit d’educació han estat aprovades definitivament per la Junta de Govern Local reunida en sessió ordinària de data 24 d’abril de 2019.

1. Crèdits pressupostaris

El crèdit pressupostari al qual s’imputarà la subvenció serà 26.000,00€ a càrrec de l’aplicació pressupostària 72 323 48950 i 72 324 48950 del pressupost vigent

1. Requisits dels sol·licitants

Podran ser beneficiaris/àries de la present subvenció els centres educatius públics de Cubelles i les associacions de famílies d’aquests centres, legalment constituïdes i inscrites en el Registre Municipal d’Entitats, que realitzin projectes i activitats objecte de la subvenció, sempre que no estiguin afectades per cap de les prohibicions contingudes a l'article 13 de la Llei 38/2003, de 17 de novembre, general de subvencions (LGS).

1. Objecte, condicions i finalitat de la concessió de la subvenció

[bookmark: _Hlk40603292]L'Ajuntament de Cubelles reconeix la importància del teixit associatiu com a element dinamitzador del municipi i com a motor de la seva vitalitat. 

[bookmark: _Hlk40603399]Les subvencions són un procediment de col·laboració entre l’Ajuntament i les associacions per gestionar activitats o realitzar projectes d’utilitat pública o interès social. 

L’objecte és regular i fixar els criteris i el procediment de sol·licitud, tramitació, concessió, cobrament i justificació de les subvencions que atorgui l’Ajuntament de Cubelles a través de la regidoria d’Educació destinades a finançar projectes i activitats que tinguin com a objectiu el recolzament de projectes educatius i de les activitats extraescolars que millorin la qualitat de l’ensenyament públic a Cubelles.

Aquestes subvencions estan destinades a fomentar projectes i activitats que tinguin la finalitat de dinamitzar l’activitat educativa dels centres educatius. La modalitat dels projectes i activitats subvencionables seran:

1. El foment de la participació de qualsevol dels col·lectius de la comunitat educativa en projectes educatius i/o culturals del centre o de la ciutat.
1. La realització d’activitats complementàries i extraescolars que contribueixin a enriquir el projecte educatiu del centre.
1. Activitats educatives i dinamitzadores adreçades l’alumnat (tallers diversos, espectacles, conferències, sortides, intercanvis, etc.).
1. Altres activitats específiques no contingudes en els apartats anteriors i que es puguin considerar d’interès educatiu, social o cultural.

1. Període d’execució

Les subvencions concedides s’hauran de destinar a finançar projectes i activitats en l’àmbit d’educació desenvolupats durant l’any 2021.

1. Procediment de concessió.

Les subvencions es concediran en règim de concurrència competitiva. La convocatòria es publicarà a la seu electrònica de l’Ajuntament, a la Base de Dades Nacional de Subvencions (BDNS) i al Butlletí Oficial de la Província de Barcelona. 

1. Òrgans competents

L’òrgan responsable de la instrucció del procediment per a l’atorgament de les subvencions serà el departament d’Ensenyament

La competència per a l’aprovació de les Bases específiques i la convocatòria correspon a l´òrgan competent per la quantia, segons criteris de contractació, segons el previst a l´article 34 de l´Ordenança General de Subvencions. La convocatòria serà aprovada per la Junta de Govern Local.

La proposta de concessió de les subvencions serà elaborada per una comissió avaluadora constituïda per:

· Regidor/a d’Educació
· Coordinador/a de l’Àrea de Serveis a les Persones
· Personal tècnic i/o administratiu responsable del servei d’Educació

Aquesta comissió presentarà una proposta d’atorgament, prèvia verificació que les sol·licituds compleixen els requisits establerts a les bases i a la convocatòria i un cop ponderats els criteris establerts per a l’atorgament de les subvencions.

L’òrgan competent per la resolució d’atorgament de les corresponents subvencions, prèvia valoració del tribunal qualificador, dependrà de la quantia, d’acord amb article 10 de l’Ordenança General de Subvencions.

1. Termini de presentació de les sol·licituds

Es poden presentar en el termini de 10 dies hàbils a partir de l’endemà de la data de publicació d’aquesta convocatòria en el Butlletí Oficial de la Província de Barcelona.

1. Termini de resolució i notificació.

Finalitzat el període de presentació de sol·licituds, en el termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds.

Un cop acordada la concessió de les subvencions, aquestes seran notificades als interessats en un termini màxim de 10 dies des de la data d’aprovació de la resolució, d’acord amb allò previst a l’article 40 de la Llei 39/2015, d’1 d’octubre, de Procediment Administratiu Comú de les Administracions Públiques.

1. Procediment de sol·licitud

Cada entitat podrà presentar una única sol·licitud de subvenció. La sol·licitud es farà de forma telemàtica a través de la pàgina web de l’Ajuntament (www.cubelles.cat).

La sol·licitud de subvenció no obliga l'Ajuntament a concedir-la, ni dóna dret a l’entitat o associació a rebre-la. Així mateix, el fet d’haver rebut ajut en un exercici anterior no genera cap tipus de dret a rebre subvencions en exercicis posteriors.

Segons el que disposa l’Ordenança General de Subvencions (OGS), els projectes i activitats en l’àmbit d’educació pels que es sol·licita subvenció seran finançats per part de l’Ajuntament com a màxim en un 50% del seu cost. La resta de finançament haurà de ser aportat per l’entitat sol·licitant.

Excepcionalment, quan la rellevància del projecte o activitat ho aconselli, la comissió de valoració podrà proposar el finançament del 100% del cost de l’actuació, i així es farà constar en l’acta de valoració de la sol·licitud.

Amb la presentació de la sol·licitud s’entendrà implícita l’acceptació de les bases reguladores d’aquesta convocatòria i de la resta de normativa que resulti d’aplicació.

1. Documents i informacions que han d’acompanyar la presentació de sol·licituds

S’habiliten documents específics per a sol·licitar la subvenció (annexos a aquest document):

1. Model de sol·licitud, que conté:
· Dades identificatives de l’entitat, de la persona representant i del projecte o activitats objecte de subvenció
· Comunicació de dades bancàries
· Certificat de dades de l’entitat
· Declaracions  jurades per poder obtenir subvenció
1. Projecte de l’activitat
1. Pressupost detallat d’ingressos i despeses i finançament

1. Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al sol·licitant per a que l’esmeni en el termini de deu dies hàbils, amb l’advertiment que de no fer-ho es tindrà per desistida la seva sol·licitud prèvia resolució dictada a l’efecte.

1. Criteris de valoració de les sol·licituds presentades.

Per a la valoració de les sol·licituds presentades es tindran en compte els criteris de valoració descrits a les bases: 

Per a centres educatius:

	CRITERI
	PUNTUACIÓ MÀXIMA

	Número de grups escolars
	10

	Nombre d’alumnes amb NEE de caràcter socioeconòmic
	10

	Nombre d’alumnes atesos pel SIEI
	10

	Nombre d’alumnes atesos per aules d’acollida
	10

	TOTAL
	40








Per a totes les sol·licituds presentades:

	CRITERI
	PUNTUACIÓ MÀXIMA

	Descripció del projecte i objectius determinats amb claredat i concreció
	10

	Viabilitat del pressupost de les activitats o projecte
	10

	Descripció clara i concreció dels mitjans i criteris d’avaluació de l’activitat o projecte
	10

	El projecte afavoreix la solidaritat, la igualtat d’oportunitat entre dones i homes, la diversitat sexual i de gènere, l’atenció a la diversitat, les relacions intergeneracionals, el civisme, la sostenibilitat i/o el respecte al medi ambient
	20

	Interès educatiu i beneficis de l’activitat: es valorarà si l’activitat afavoreix l’obertura de l’entitat al poble, la incidència de l’activitat en la dinàmica de la comunitat educativa (participació dels agents de la comunitat educativa)
	20

	Repercussió i rellevància de l’activitat tenint en compte el nombre de beneficiaris i el grau d’impacte en la comunitat educativa
	20

	Activitats establertes i continuades en el temps
	10

	Participació d’altres associacions i treball en xarxa
	10

	Les activitats estan recollides dins del Projecte Educatiu de Centre i tenen per objectiu el suport a la Biblioteca Escolar i/o a les Aules de música o altres serveis i activitats d’interès educatiu
	5

	El projecte o activitat compta amb entrades econòmiques procedents de subvencions d’altres organismes, de la mateixa activitat, de quotes de persones associades o altres
	5

	Activitats de difícil execució sense subvenció, tenint en compte el pressupost de despeses i ingressos i la viabilitat econòmica del projecte i nivell de racionalització de la despesa
	5

	Concreció en la presentació del pressupost del projecte
	5

	TOTAL
	130



1. Import de les subvencions

Cada sol·licitud serà avaluada d’acord amb els criteris de valoració establerts. Segons la qualificació aconseguida, el pressupost presentat i la dotació pressupostària que s’estableix a aquesta convocatòria es concretarà l’import de la subvenció.

Segons el que disposa la OGS, els projectes i activitats pels que es sol·licita subvenció seran finançats per part de l’Ajuntament com a màxim en un 50% del seu cost i la resta de finançament haurà de ser aportat per l’entitat sol·licitant.

Excepcionalment, quan la rellevància del projecte o activitat ho aconselli, la comissió de valoració podrà proposar el finançament del 100% del cost de l’actuació, i així es farà constar en l’acta de valoració de la sol·licitud.

1. Criteris de justificació de les subvencions

Pel que fa a la justificació de subvencions, com a mínim el 80% de l’import atorgat caldrà justificar-lo amb despeses totalment lligades a l’activitat o projecte subvencionat mitjançant factures degudament pagades.

Despeses elegibles:
1. Lloguer, compra o contractació de material i/o serveis especialitzats i específics de l’activitat.
1. Despeses de transport i/o allotjament per desplaçaments o transport de material, quan ho requereixi o sigui l’objectiu de l’activitat.
1. Contractació de monitors/professionals especialitzat i específic de l’activitat.
1. Despeses relacionades amb la publicitat específica de l’activitat, sempre que s’hi hagi fet constar la condició d’activitat subvencionada per l’Ajuntament de Cubelles i el seu logotip.
1. Assegurances específiques de l’activitat.

L’altre 20% de l’import atorgat es podrà justificar amb despeses generalistes de l’entitat, entenent aquestes com a suport bàsic i necessari per a dur a terme l’activitat subvencionada:

Despeses elegibles:
1. Despeses generals de la infraestructura de la seu de l’entitat (consums d’electricitat, aigua, gas, telèfon...), material fungible d’oficina i despeses de gestió.
1. Despeses de personal propi de l’entitat.
1. Quotes per pertinença a federacions d’associacions.
1. Assegurances generalistes de l’entitat.

Despeses no elegibles: 
1. Despeses d’àpats de les persones destinatàries de la subvenció.
1. Despeses per compra de begudes alcohòliques.
1. Sancions o multes, interessos deutors de comptes bancaris.
1. Despeses per compra de terrenys i edificis.
1. Despeses directament vinculades o a càrrec dels següents tipus d’activitats:
- Activitats de suport a partits polítics.
- Activitats encaminades a recaptar fons.
- Accions d’adopció i/o apadrinament.
- Beques individuals, tant per a estudis com per cursos de formació.

1. Forma de pagament

Les entitats podran sol·licitar una bestreta de la subvenció concedida de fins el 75% de l´import en el moment d’acceptar la subvenció o en moment posterior. 

El percentatge restant es pagarà un cop aprovada la justificació de la subvenció, sempre i quan no s’ hagi procedit a la reducció de la subvenció per la no justificació del total concedit, no s’hagin assolit els objectius, o d’altres causes contemplades en la LGS. En aquests casos es pagarà la diferència o es sol·licitarà el reintegrament corresponent. 

Si l´entitat no sol·licita bestreta, el pagament es realitzarà un cop justificada la realització de l´activitat, en els termes previstos a les presents bases, a l´OGS i a la legislació aplicable.

1. Mitjà de notificació o publicació.

S’emetrà notificació expressa de l’atorgament de la subvenció a l’entitat/s beneficiàries, que en el termini de 10 dies hauran de presentar un document d’acceptació davant el registre de l’Ajuntament.

La convocatòria es publicarà al BDNS i al Butlletí Oficial de la Província de Barcelona, així com al tauler electrònic de la seu electrònica de l’Ajuntament.

1. Circumstàncies que poden donar lloc a la modificació de la resolució

Amb posterioritat a l’acord de concessió i abans de la finalització del termini d’execució de l’activitat subvencionada es podrà modificar, d’ofici o  a petició de l’entitat beneficiària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i si concorren causes extraordinàries no previstes en la sol·licitud de subvenció del projecte/activitat:

· Quan es produeixi l’alteració de les condicions que van determinar la concessió de la subvenció.
· Quan l’entitat beneficiària hagi obtingut per a la mateixa actuació altres subvencions, ajuts o aportacions de qualsevol origen, públic o privat, que sumades a la de l’Ajuntament superin el cost total del projecte o de l’activitat subvencionada.
· Quan l’entitat beneficiària no hagi justificat adequadament la totalitat de l’import exigit a les presents bases. 

Als efectes del previst a l´apartat anterior, l’entitat haurà de sol·licitar una ampliació dels terminis per escrit, exposant les causes que han impedit la realització del projecte en els terminis previstos. La Regidoria estudiarà la petició i emetrà, d’acord amb el criteri del tècnic de la regidoria, un informe-proposta perquè s’adopti la resolució pertinent.

1. Règim de recursos

La resolució de la convocatòria posa fi a la via administrativa. Contra aquesta es pot interposar recurs contenciós administratiu davant del Jutjat Contenciós Administratiu de Barcelona en el termini de dos mesos a comptar des del dia següent de la seva notificació. Alternativament, i de forma potestativa, es pot interposar recurs de reposició davant el mateix òrgan que l’ha dictada, en el termini d’un mes a comptar des del dia següent de la seva notificació. 

